Diari Oficial de la Generalitat Valenciana


Sumari del DOGV 3452, del 11-03-1999 (1999/1963)

RESOLUCIÓ de 15 de febrer de 1999, de la Conselleria de Sanitat, per la qual modifica les aportacions dels usuaris en l’adquisició de determinats articles del Catàleg General de Material Ortoprotètic.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3452

Data del DOGV
:   11-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1963


Data del document
:   15-02-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda als discapacitats
    * política sanitària
    * material mèdic-quirúrgic
    * catàleg

RESOLUCIÓ de 15 de febrer de 1999, de la Conselleria de Sanitat, per la qual modifica les aportacions dels usuaris en l'adquisició de determinats articles del Catàleg General de Material Ortoprotètic. [1999/M1963]
  
Antecedents de fet
  
L'Ordre Ministerial de 18 de gener de 1996, de desplegament del Reial Decret 63/1995, de 20 de gener, per a la regulació de la prestació ortoprotètica, defineix les pròtesis com «els productes sanitaris que substitueixen totalment o parcialment una estructura corporal o una funció fisiològica que presenta algun defecte o anomalia».
  
També estableix els diferents continguts de la prestació, d'on resulta que les pròtesis de membres i les cadires de rodes no tenen cap aportació per part de l'usuari.
  
El Catàleg General de Material Ortoprotètic conté alguns articles com ara pròtesis oculars, pròtesis de mama, pròtesis palatines i de restauració de la cara, que es poden introduir com a pròtesis en la definició adés expressada.
  
L'ordre ministerial abans esmentada estableix que la comissió tècnica assessora sobre la prestació ortoprotètica té entre les seues funcions la de proposar la modificació de les condicions dels productes ja inclosos.
  
Fonaments de dret
  
Article 35 de la Llei 5/1983, de 30 de desembre, de Govern Valencià.
  
Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
Ordre de 3 de febrer de 1998, de la Conselleria de Sanitat, per la qual regula el reintegrament de despeses en l'àmbit de la Comunitat Valenciana.
  
Ordre de 16 de juliol de 1996, de la Conselleria de Sanitat i Consum, que modifica les condicions de la prestació ortoprotètica en l'àmbit de la Comunitat Valenciana, resolc:
  
Autoritzar el pagament, mitjançant el reembossament de despeses per prestació ortoprotètica, de les aportacions realitzades pels usuaris en les adquisicions dels productes inclosos en el Catàleg General de Material Ortoprotètic amb els codis EC0700, EC0750, EC0800, VA0070, VA0080, VA0120 i VA0130, mentre no es resolga, amb els mecanismes previstos en l'Ordre Ministerial de 18 de gener, l'adscripció d'aquests productes en els grups de les pròtesis exemptes d'aportació.
  
La present resolució vigirà des que es publique en el Diari Oficial de la Generalitat Valenciana.